Държавен вестник, бр. 71, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  71
Чл. 21. (1) Отчетите по чл. 18, ал. 3 се 
разглеждат от комисия за разглеждане и 
приемане на окончателни отчети, назначена 
от изпълнителния директор на Националния 
център „Европейски младежки програми и 
инициативи“. 
(2) Комисията се състои от председател, 
секретар и четирима членове.
(3) Председателят на комисията определя 
датите за провеждане на заседанията и свиква 
комисията. 
(4) В състава на комисията могат да участ­
ват и външни експерти.
(5) Комисията разглежда и приема или 
отхвърля окончателните отчети на проектите, 
за което съставя протокол. 
(6) Членовете на комисията декларират, че 
нямат търговски, финансов или друг делови 
интерес от осъществяването на проектите.
(7) Комисията заседава в пълен състав и 
взема решения с мнозинство от 2/3 от чле­
новете є.
(8) Комисията съставя протокол за своята 
работа, който съдържа:
1. състава на комисията;
2. констатациите на комисията по всеки 
проект;
3. подписи на всички членове на комисията, 
както и писмено оформени особени мнения, 
в случай че има такива. 
Чл. 22. Въз основа на предложенията на 
комисията за разглеждане и приемане на меж­
динни и окончателни отчети изпълнителният 
директор на Националния център „Европейски 
младежки програми и инициативи“ утвърж­
дава протокола от заседанието със заповед, в 
която определя сумите за балансово плащане.
Чл. 23. (1) Министърът на образованието, 
младежта и науката чрез ресорния замест­
ник-министър осигурява участие на експерт 
от дирекция „Младеж“ към министерството 
на заседания на комисията по чл. 21 като 
наблюдател при разглеждане и приемане на 
окончателните отчети с цел гарантиране на 
ефективност и прозрачност на разпределяните 
финансови ресурси по програмата.
(2) Експерт на дирекция „Младеж“ участва 
в комисията за разглеждане и приемане на 
окончателните отчети със съвещателен глас.
Г л а в а  ч е т в ъ р т а
ПРЕКРАТЯВАНЕ НА ДОГОВОРА ЗА ФИ­
НАНСОВО ПОДПОМАГАНЕ
Чл. 24. (1) Националният център „Евро­
пейски младежки програми и инициативи“ 
прекратява едностранно договора за финансово 
подпомагане на одобрени проекти в следните 
случаи:
1. при непредставяне на междинен отчет 
за разходване на отпуснатите средства;
2. при установяване в хода на изпълнението 
на проекта, че отпуснатите средства се раз­
ходват по начин, различен от договора, или 
в нарушение на изискванията на наредбата;
3. при преобразуване, ликвидация и невъз­
можност на организацията да изпълни проекта;
4. при установени в хода на изпълнението 
на проекта финансови нарушения с влязъл в 
сила акт на компетентния орган и/или задъл­
жения към държавата и общините.
 (2) В случаите по ал. 1, както и при не­
спазване на указанията по чл. 17, ал. 3 или 
при отказ от сключване на допълнителното 
споразумение по чл. 17, ал. 4 организацията 
изпълнител възстановява на Националния 
център „Европейски младежки програми и 
инициативи“ получените до момента целеви 
средства заедно със законоустановената лихва.
Чл. 25. Организация изпълнител, която не 
представи окончателен отчет за разходване на 
отпуснатите средства или е разходвала пре­
доставените средства по начин, различен от 
договора, или в нарушение на изискванията 
на наредбата, дължи възстановяването им 
заедно със законоустановената лихва.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „свързани лица“ са:
1.1. съпрузите, роднините по права ли­
ния – без ограничения, по съребрена ли­
ния – до четвърта степен включително, и 
роднините по сватовство – до трета степен 
включително;
1.2. работодател и работник;
1.3. лицата, които имат финансови отно­
шения помежду си към момента на канди­
датстване по програмата;
1.4. лицата, едното от които участва в уп­
равлението на сдружението на другото;
1.5. членовете на управителните и контрол­
ните органи на сдружението;
1.6. лицата, чиято дейност се контролира 
пряко или косвено от трето лице;
1.7. лицата, които съвместно контролират 
пряко или косвено трето лице;
1.8. лицата, едното от които е направило 
дарение в полза на другото;
1.9. лицата, които участват пряко или кос­
вено в управлението, контрола или капитала 
на друго лице или лица, поради което между 
тях могат да се уговарят условия, различни 
от обичайните;
2. „проектно предложение“ е предложение 
за предоставяне на безвъзмездна финансова 
помощ за изпълнението на определен проект, 
включващо формуляр за кандидатстване и 
други придружаващи документи;